**Előterjesztés**

**Körmend Város Önkormányzata Képviselő-testületének 2018. június 28.-i ülésére**

**Tárgy: Gondozóház térítési díjak megtárgyalása**

*Tisztelt Képviselő-testület!*

Az önkormányzat által biztosított települési támogatásokról és más szociális jellegű ellátásokról, a személyes gondoskodást nyújtó ellátásokról, az újszülöttek támogatásáról szóló 5/2015. (III.1.) sz. önkormányzati rendelet tartalmazza a szociális ellátások intézményi térítési díját.

Az ellátásokat az önkormányzat a Körmendi Szociális Szolgáltató és Információs Központon keresztül

biztosítja.

Felhívták a figyelmünket arra, hogy a gondozóház térítési díja jelenleg nem szerepel a rendeletben, így azt pótolni kell.

Az intézményvezetővel egyeztetve ezért kérjük a gondozási díj rendeleti jóváhagyását.

Kérem a Tisztelt Képviselő-testületet az előterjesztést tárgyalja meg és a mellékelt rendelet-módosítást fogadja el.

Körmend, 2018. június 19.

**Bebes István**

**polgármester**

**Körmend város Önkormányzata Képviselő-testületének**

**.../2018. (.../...)**

**önkormányzati rendelete**

**az Önkormányzat által biztosított települési támogatásokról és más szociális jellegű ellátásokról, személyes gondoskodást nyújtó ellátásokról, valamint az újszülöttek támogatásáról szóló 5/2015. (III.1.) sz. számú önkormányzati rendelet módosításáról**

Körmend város Önkormányzatának Képviselő-testülete az Alapörvény 32.cikk (2) bekezdésében, valamint a szociális igazgatásról és szociális ellátásokról szóló 1993. évi III. törvény 93§ (1) bekezdésében kapott felhatalmazás alapján eljárva a következőket rendeli el:

1.§ Körmend város Önkormányzata Képviselő-testületének az Önkormányzat által biztosított települési támogatásról és más szociális jellegű ellátásokról, személyes gondoskodást nyújtó ellátásokról, valamint az újszülöttek támogatásáról szóló 5/2015. (III.1.) sz. számú önkormányzati rendelete ( a továbbiakban rendelet ) kiegészül jelen rendelet 1. mellékletével.

2.§ A rendelet 2018.július 1. napján lép hatályba.

Körmend, 2018. június 28

Bebes István Dr. Stepics Anita

polgármester jegyző

Kihírdetve:..............................................

Dr. Stepics Anita

jegyző

1. **melléklet**

**az Önkormányzat által biztosított települési támogatásokról és más szociális jellegű ellátásokról, személyes gondoskodást nyújtó ellátásokról, valamint az újszülöttek támogatásáról szóló 5/2015. (III.1.) sz. számú önkormányzati rendelet módosításáról szóló …../2018. (…/…) önkormányzati rendelethez**

Az Időskorúak Gondozóháza (Körmend, Kossuth Lajos u. 26.) tekintetében meghatározott térítési díj mértéke:

75.000 Ft/ hó

2.500 Ft/ fő/ nap.